Alustava esitys korjaavaksi ja täydentäväksi talousarvioksi Nro 6 vuoden 2002 talousarvioon - Tulo- ja menotaulukot pääluokittain - Pääluokka I - Parlamentti - Pääluokka II - Neuvosto - Pääluokka III - Komissio - Pääluokka IV - Tuomioistuin - Pääluokka V - Tilintarkastustuomioistuin - Pääluokka VI - Talous- ja sosiaalikomitea - Pääluokka VIII A - Oikeusasiamies - Pääluokka VIII B - Euroopan tietosuojavaltuutettu /* SEK/2002/1220 lopull. */





ALUSTAVA ESITYS KORJAAVAKSI JA TÄYDENTÄVÄKSI TALOUSARVIOKSI NRO 6 VUODEN 2002 TALOUSARVIOON - TULO- JA MENOTAULUKOT PÄÄLUOKITTAIN - Pääluokka I - Parlamentti - Pääluokka II - Neuvosto - Pääluokka III - Komissio - Pääluokka IV - Tuomioistuin - Pääluokka V - Tilintarkastustuomioistuin - Pääluokka VI - Talous- ja sosiaalikomitea - Pääluokka VIII A - Oikeusasiamies - Pääluokka VIII B - Euroopan tietosuojavaltuutettu (Komission esittämä) Euroopan komissio ottaa huomioon - Euroopan yhteisön perustamissopimuksen ja erityisesti sen 272 artiklan, - Euroopan atomienergiayhteisön perustamissopimuksen ja erityisesti sen 177 artiklan, - 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen [1], sellaisena kuin se on viimeksi muutettuna 9 päivänä huhtikuuta 2001 annetulla asetuksella N:o 762/2001 [2], ja erityisesti sen 15 artiklan, [1] EYVL L 356, 31.12.1977, s.1. [2] EYVL L 111, 20.4.2001, s.1. ja antaa budjettivallan käyttäjälle alustavan esityksen korjaavaksi ja täydentäväksi talousarvioksi nro 6/2002 vuoden 2002 talousarvioon jäljempänä esitettyjen perustelujen mukaisesti. *** SISÄLLYSLUETTELO PERUSTELUT 1. Johdanto 2. Tämän korjaavaa ja täydentävää talousarviota koskevan alustavan esityksen tausta 3. Vuoden 2002 käyttämättä jäävät määrärahat 4. Vuoden 2003 toimien toteuttaminen jo vuonna 2002 5. Määrärahojen lisäykset vuonna 2002 6. Toimielinkohtainen erittely 7. Yhteenveto menettelystä TULO- JA MENOTAULUKOT PÄÄLUOKITTAIN Eri pääluokkien tulo- ja menotaulukot esitetään erillisinä SEI-BUD -järjestelmän avulla. Pääluokkakohtaisista tulo- ja menotaulukoista on esitetty esimerkinomaisesti kielitoisinto teknisenä liitteenä. PERUSTELUT 1. Johdanto Budjettivallan käyttäjä päätti heinäkuussa pidetyssä yhteistoimintakokouksessa, että otsakkeeseen 5 ei sovelleta joustovälinettä seuraavaan laajentumiseen valmistautumisesta vuonna 2003 aiheutuvan määrärahojen lisätarpeen kattamiseksi. Lisätarpeesta oli ilmoitettu pääsihteerien kahdessa raportissa ja se vahvistettiin sittemmin myös eri toimielinten ennakkoarvioissa. Budjettivallan käyttäjä on kehottanut toimielimiä soveltamaan niin kutsuttua menojen aikaistamismenettelyä [3]. Menettelyn tarkoituksena on koota vuoden 2002 käyttämättä jäävät määrärahat ja siirtää ne sellaisiin budjettikohtiin, joista niitä voidaan käyttää etukäteen jo vuonna 2002 vuodeksi 2003 arvioituihin menoihin. Kyseisten kohtien määrärahoja vähennetään vuoden 2003 talousarviossa vuonna 2002 käytettyjen määrärahojen määrällä. [3] Engl. "frontloading". Vuoden 2003 talousarvioon tehtävästä vähennyksestä syntyvän marginaalin avulla voidaan kattaa ne otsakkeen 5 tämänhetkisen menokaton ylittävät tarpeet, joita ei voida kattaa muulla tavoin. Tämä koskee erityisesti niitä määrärahoja, joita komissio on pyytänyt budjettivallan käyttäjältä vuodeksi 2003 voidakseen palkata 500 ulkopuolista toimihenkilöä laajentumiseen valmistautumista varten. Menettelyn ansiosta Euroopan parlamentilla on käytettävissään vuonna 2003 lisämäärärahoja, joilla se voi nopeuttaa kiinteistöjensä rahoitusmenojen maksua. Menettely myös lisää otsakkeen 5 lopullista marginaalia vuonna 2003, minkä ansiosta toimielimillä on paremmat valmiudet kattaa mahdollisesti ilmenevät ennakoimattomat menot vuonna 2003, joka on ratkaiseva vuosi laajentumiseen valmistautumisessa. Tämän korjaavaa ja täydentävää talousarviota (KTT) koskevan alustavan esityksen tarkoituksena on jakaa vuonna 2002 käyttämättä jäävät määrärahat uudelleen sellaisiin budjettikohtiin, joiden menojen toteuttamista voidaan aikaistaa. Määrärahasiirron sijasta käytetään korjaavaa ja täydentävää talousarviota, koska menojen aikaistamismenettely on toimielinten välinen menettely. Osa toimielimistä tekee tämän KTT:n avulla myös pääluokkansa sisäisiä määrärahasiirtoja. Määrärahasiirrot eivät liity suoraan menojen aikaistamismenettelyyn vaan ne sisältyvät tiettyjen laajentumiseen valmistautumiseen liittyvien menojen monivuotiseen suunnitteluun. 2. Tämän korjaavaa ja täydentävää talousarviota koskevan alustavan esityksen tausta Tilinpäätöksen jälkeen tehdyn varainhoitovuoden 2001 määrärahojen toteutumista koskevan analyysin perusteella komissio on päätynyt toteamaan, että kaikki yhteisön toimielimet ovat peruuttaneet suuria määriä hallintomäärärahoja. Budjettivallan käyttäjät sopivat 11. heinäkuuta pidetyssä yhteistoimintakokouksessa, että menojen aikaistamismenettelyssä olisi otettava käyttöön mahdollisimman paljon vuonna 2002 käyttämättä jääviä määrärahoja. Lokakuun 2002 alussa toimielinten pääsihteerit pitivät Euroopan parlamentin budjettivaliokunnan edustajien kanssa kokouksen, jossa arvioitiin, kuinka paljon menettelyssä voitaisiin ottaa käyttöön vuonna 2002 käyttämättä jääviä määrärahoja. Kokouksen jälkeen komission yksiköt lähettivät muiden toimielinten pääsihteereille kirjeen, jossa näitä pyydettiin kokouksessa antamansa lupauksen mukaisesti osallistumaan menojen aikaistamismenettelyyn. Tämä KTT perustuu eri toimielinten kyseiseen kirjeeseen antamiin vastauksiin. Toimielinten ilmoitusten mukaan määrärahoja on käytettävissä yhteensä 80,13 miljoonaa euroa. Kun oli arvioitu käytettävissä olevat määrärahat ja määritetty ne budjettikohdat, joiden menojen toteuttamista voidaan aikaistaa, parlamentti teki ensimmäisessä käsittelyssä vuoden 2003 talousarvioon tarkistuksia, jotka liittyvät menojen aikaistamiseen ja joissa vähennetään kyseisten budjettikohtien määrärahoja. Parlamentti teki myös tarkistuksia vähennyksistä syntyvän ylimääräisen marginaalin osittaisesta käyttämisestä. Tarkistusten ansiosta komissio saa käyttöönsä määrärahat, joita se tarvitsee palkatakseen 500 ulkopuolista toimihenkilöä laajentumista varten. Tarkistuksilla mukautettiin myös muiden toimielinten talousarvioita. Niillä lisättiin myös parlamentin määrärahoja siinä suhteessa kuin menettely koski sitä, ja näin saaduilla lisämäärärahoilla se voi nopeuttaa kiinteistöjensä rahoitusmenojen maksua. Korjaava ja täydentävä talousarvio on määrä hyväksyä samalla kun budjettivallan käyttäjät hyväksyvät vuoden 2003 talousarvion, jotta molemmat menojen aikaistamismenettelyyn sisältyvät osuudet pysyisivät keskenään johdonmukaisina. On huomattava, että myös neuvosto osallistuu menojen aikaistamismenettelyyn toteuttamalla kolmen miljoonan euron suuruisen sisäisen määrärahasiirron, jonka avulla se voi aikaistaa yhteisön säännöstön julkaisemisesta aiheutuvia menoja. Kyseistä rahamäärää ei ole sisällytetty tähän korjaavaa ja täydentävää talousarviota koskevaan alustavaan esitykseen, joten KTT:n määrä on 77,13 miljoonaa euroa. 3. Vuoden 2002 käyttämättä jäävät määrärahat Yleisesti ottaen sekä kaikkien toimielinten osalta vuoden 2002 määrärahojen käyttämättä jäämiseen on useita syitä: * Pienemmät palkankorotukset heinäkuun ja joulukuun 2002 välisenä aikana kuin vuoden 2002 talousarviota laadittaessa arvioitiin. Vuoden 2002 talousarviossa oli varauduttu siihen, että palkat nousevat heinäkuun ja joulukuun 2002 välisenä aikana 2,7 prosenttia. Todellisuudessa palkat nousevatkin vain 2,0 prosenttia. * Joissakin toimielimissä vapaita toimia on täytetty suunniteltua vähemmän. Komissio on ollut huolissaan siitä, että palkkamäärärahoja leikataan 34 miljoonaa euroa vuoden 2003 alustavan talousarvioesityksen tasosta, joten se alkoi rajoittaa palvelukseenottoa vuoden 2002 puolivälissä. Myös OLAFilla on ollut vaikeuksia täyttää kaikki ne vapaat toimet, joita alun perin oli suunniteltu, ja tilintarkastustuomioistuimella niin ikään on ollut vaikeuksia palkata virkamiehiä Luxemburgiin (ja saada heidät pysymään siellä). Yhteisöjen tuomioistuinta koskeva kiinteämääräinen vähennys on osoittautunut hieman liian pieneksi (2,5 prosenttia) vuonna 2002, jolloin se on pienempi kuin vuoden 2003 talousarviossa parlamentin ensimmäisen käsittelyn jälkeen (3 prosenttia). * Parlamentti ja komissio ovat jättäneet käyttämättä joitakin alustavia määrärahoja, ja parlamentti on jättänyt käyttämättä myös osan ennakoimattomia menoja varten tarkoitetusta varauksesta. * Budjettisäästöjä on saatiin myös, kun Euroopan parlamentti halusi nopeuttaa Strasbourgissa sijaitsevan Louise Weiss -rakennuksen maksuaikataulua ja maksoi takaisin 165 miljoonaa euroa suunniteltua aiemmin jo vuoden alussa. * Säästöä on syntynyt myös käyttämättä jääneistä hallintomäärärahoista sekä yleisesti ottaen joissakin yksittäistapauksissa, joissa on tarvittu arvioitua vähemmän määrärahoja ja joissa suunnitelmia on tarkistettu vastaavasti vuoden 2002 loppuun. 4. Vuoden 2003 toimien toteuttaminen jo vuonna 2002 Kuten budjettivallan käyttäjä painotti heinäkuussa 2002 pidetyssä yhteistoimintakokouksessa, vuonna 2002 käyttämättä jäävillä määrärahoilla aikaistetaan ensimmäiseksi menoja, jotka aiheutuvat yhteisön johdetun lainsäädännön julkaisemisesta uusien ehdokasmaiden kielillä. Vuodelle 2003 osoitetuista 29 miljoonasta eurosta voidaan sitoa 25,6 miljoonaa euroa jo vuonna 2002 julkaisemisen edellyttämiä tilauksia varten. Komission on määrä sitoa 8,7 miljoonaa euroa vuonna 2002 (1 miljoona euroa saadaan Euroopan yhteisöjen virallista lehteä koskevassa budjettikohdassa vuonna 2002 syntyvistä säästöistä, mikä merkitsee, että komission lisätarve vuonna 2002 on ainoastaan 7,7 miljoonaa euroa) ja neuvoston 16,9 miljoonaa euroa (3 miljoonaa euroa saadaan sisäisestä määrärahasiirrosta, mikä on otettu huomioon tässä KTT:ssa, ja näin ollen neuvoston lisätarve tässä KTT:ssa on 13,9 miljoonaa euroa). On huomattava, että ne yhteisön säännöstön julkaisemiseen tarkoitetut vuoden 2003 määrärahat, joita ei voida ottaa käyttöön vuonna 2002, eli 3,4 miljoonaa euroa, on sisällytettävä vuoden 2003 talousarvioon. Kaikki julkaisemiseen varatut määrärahat poistettiin parlamentin ensimmäisessä käsittelyssä, joten ne on palautettava talousarvioon toisessa käsittelyssä. Joitakin alun perin vuodeksi 2003 suunniteltuja tavara- tai palveluhankintoja, erityisesti tietotekniikka- ja teleliikennevälineiden uudistamiseen liittyviä hankintoja, voidaan tehdä jo vuonna 2002. Komissio voi käyttää kyseisten toimien menojen aikaistamiseen 6,5 miljoonaa euroa. Suurin osa komission vuokrasopimuksista edellyttää, että vuokra maksetaan etukäteen neljännesvuosittain. Tämä merkitsee erityisesti sitä, että aiempien vuosien tavoin vuoden ensimmäisen neljänneksen vuokrista tehdään maksusitoumus, joka maksetaan jo edellisen vuoden joulukuussa. Vuoden 2003 ensimmäisen neljänneksen vuokrat on siis maksettava ennen 31. joulukuuta 2002. Tämän KTT:n ja Euroopan parlamentin ensimmäisessä käsittelyssä tekemien vuokria koskevien tarkistusten mukaisesti vuokrat maksetaan vuoden 2002 eikä vuoden 2003 määrärahoista. Jos vuokrien maksussa ilmenee vaikeuksia vuonna 2002, komissio pyytää erikseen määrärahasiirtoa, jolla voidaan tasata vuoden 2003 määrärahojen vähenemistä. Vuonna 2002 esitetään käytettäväksi tällä tavoin 48,9 miljoonaa euroa luvusta A-20. 5. Määrärahojen lisäykset vuonna 2002 Yhteisöjen tuomioistuin ja tilintarkastustuomioistuin ehdottavat, että tämänkertaisessa KTT:ssa lisätään joihinkin laajentumisvalmisteluihin liittyviin budjettikohtiin muita asianomaisessa pääluokassa vuonna 2002 käyttämättä jääviä määrärahoja. Yhteisöjen tuomioistuimen osalta lisäys on vuonna 2002 yhteensä 0,15 miljoonaa euroa ja tilintarkastustuomioistuimen osalta 0,5 miljoonaa euroa. Lisäysten perustelut esitetään jäljempänä toimielinkohtaisessa erittelyssä. Lisäysten määrää, joka on yhteensä 0,65 miljoonaa euroa, ei siten voida käyttää menojen aikaistamismenettelyssä. Tämä selittää myös, miksi vuoden 2003 talousarviosta on vähennettävä menojen aikaistamisen vuoksi 79,48 miljoonaa euroa, vaikka vuonna 2002 kertyvät budjettisäästöt ovat 80,13 miljoonaa euroa. 6. Toimielinkohtainen erittely Euroopan parlamentti esittää aina vuoden lopussa määrärahasiirron (niin kutsutun keräilysiirron), jossa käyttämättä jääneet määrärahat jaetaan uudelleen sellaisiin budjettikohtiin, joista niitä voidaan käyttää kiinteistöjen rahoitusmenojen maksuaikataulun nopeuttamiseksi. Tänä vuonna Euroopan parlamentti aikoo toteuttaa hallintomäärärahojen uudelleenjaon tämän korjaavaa ja täydentävää talousarviota koskevan alustavan esityksen avulla. Vuonna 2002 määrärahoja jaetaan uudelleen 42,7 miljoonaa euroa, joista 46 prosenttia on peräisin vuoden alussa suunniteltua aiemmin suoritetuista kiinteistömaksuista saaduista budjettisäästöistä, 23 prosenttia on peräisin täyttämättömien tointen henkilöstömäärärahoista ja odotettua alhaisemmista palkankorotuksista, 16 prosenttia varauksista ja loput erityisesti teknisten laitteiden puhdistukseen ja huoltoon sekä ravintoloihin ja ruokaloihin tarkoitetuista käyttämättä jäävistä hallintomäärärahoista. Parlamentilla ei ole kaikkia kiinteistöjen rahoitusmenojen toteuttamiseen lähitulevaisuudessa tarvittavia teknisiä, oikeudellisia tai taloudellisia edellytyksiä. Näin ollen parlamentti aikoo hyödyntää menojen aikaistamismenettelyn yhteydessä käytettyä menetelmää saadakseen käyttöönsä lisämäärärahoja vuonna 2003. Uudelleen jaettavista 42,7 miljoonasta eurosta parlamentti saa takaisin lisämäärärahoina 35 miljoonaa euroa vuonna 2003. Lopuilla kasvatetaan otsakkeen 5 marginaalia ja autetaan komissiota laajentumisesta aiheutuvien lisämenojen rahoittamisessa. On huomattava, että parlamentti käyttää 0,87 miljoonaa euroa johdetun lainsäädännön julkaisemiseen ehdokasmaissa. Kyseinen määrä ei sisälly menojen aikaistamismenettelyyn vaan se on otettava vuoden 2003 talousarviosta. Yhteisön säännöstön julkaisemiseen liittyvien erityisvelvollisuuksien vuoksi neuvosto on yksi niistä toimielimistä, joilla on valmiudet ja jotka todennäköisesti toteuttavat vuoden 2003 menoja jo vuonna 2002. Neuvosto voi sitoa 16,9 miljoonaa euroa vuonna 2002 niistä 18 miljoonasta eurosta, jotka se tarvitsee yhteisön säännöstön julkaisumenoihin vuosina 2002-2003. Koska parlamentti esitti tarkistuksia, joilla yhteisön säännöstön julkaisemisen rahoittamiseen tarkoitetun eritysvarauksen koko 18 miljoonaa euroa poistettiin ensimmäisessä käsittelyssä, neuvoston vuodeksi 2003 tarvitsemien määrärahojen (julkaisutoimiston hiljattain esittämien arvioiden mukaan 18,56 miljoonaa euroa) ja menojen aikaistamismenettelyllä saatavan määrän ero, joka on 1,66 miljoonaa euroa, on palautettava vuoden 2003 talousarvioon toisessa käsittelyssä. Neuvosto on kuitenkin saanut budjettisäästöä 3 miljoonaa euroa, joita voidaan käyttää menojen aikaistamismenettelyssä. Kyseiset määrärahat siirretään yhteisön säännöstön julkaisemista koskeviin budjettikohtiin neuvoston sisäisellä määrärahasiirrolla. Loput vuonna 2002 tarvittavista määrärahoista, eli 13,9 miljoonaa euroa, saadaan tästä KTT:sta. Komissiolla on käyttämättä hallintomäärärahoja vielä 26,7 miljoonaa euroa vuonna 2002. Kyseisestä määrästä 5 miljoonaa euroa on lähinnä OLAFin vapaina oleviin toimiin tarkoitettuja määrärahoja (tointen täyttämisessä on kylläkin edistytty soveltuvien hakijoiden luettelon ansiosta), 9 miljoonaa euroa on palkka- ja eläkesäästöjä, 3,6 miljoonaa euroa on pääosastojen hajautettuihin menoihin (tekninen apu, seminaarit) tarkoitettuja määrärahoja ja loput joitakin käyttämättä jääviä alustavia määrärahoja ja joissakin yksittäisissä hallintotoimissa käyttämättä jääviä määrärahoja, jotka syntyvät esimerkiksi Eurooppa-koulujen avustuksen jäännöksestä ja vuoden 2002 aiempaa pienemmistä kodifiointi- ja palvelukseenottomenoista. Komissiolla on neuvoston ohella parhaimmat valmiudet toteuttaa vuoden 2003 menoja jo vuonna 2002. Komissiolle voidaan näin ollen siirtää suurin osa muiden toimielinten tarpeettomia määrärahoja. Tämän KTT:n johdosta komissiota koskevien budjettikohtien määrärahojen kokonaismäärä nousee vuonna 2002 yhteensä 62,6 miljoonaa euroa. Lisäysten kohteena olevien budjettikohtien määrärahoja vähennetään vastaavasti siitä, mitä ne ovat vuoden 2003 talousarvioesityksessä. Kyseisistä budjettikohdista muutamien kohtien selvitysosaa on muutettu siten, että niissä ilmoitetaan selkeästi, että määrärahoja on mukautettu menojen aikaistamismenettelyn yhteydessä. Neuvoston tavoin myös komission osalta on huomattava, että johdetun lainsäädännön julkaisemiseen tarkoitettuja vuoden 2003 määrärahoja on mukautettava parlamentin ensimmäiseen käsittelyyn nähden, jotta voidaan kattaa ne vuoden 2003 määrärahatarpeet, joita ei voida kattaa vuoden 2002 menojen aikaistamismenettelyssä. Tämä koskee 0,87 miljoonaa euroa, jossa on otettu huomioon julkaisutoimiston uudet arviot komission maksuosuudesta vuosina 2002-2003. Yhteisöjen tuomioistuimen budjettisäästö on syntynyt lähinnä palkoista, joissa saatu säästö johtuu suoraan avoinna olevien tointen suuresta määrästä vuonna 2002 tehtyyn kiinteämääräiseen vähennykseen verrattuna, odotettua heikommasta henkilöstökierrosta (mikä on vähentänyt palvelussuhteen aloittamisesta ja päättymisestä aiheutuvia kustannuksia) ja odotettua alhaisemmista palkankorotuksista. Yhteisöjen tuomioistuin on säästänyt vuonna 2002 myös teknisten laitteiden puhdistus- ja huoltokustannuksissa sekä puhelinkustannuksissa. On myös huomattava, että yhteisöjen tuomioistuin on joidenkin vuoden 2003 talousarvioon sisällytettävien toimien mukaisesti hyödyntänyt tätä KTT:ta tehdäkseen talousarvioonsa 150 000 euron sisäisen mukautuksen, jonka avulla se voi tehdä tietotekniikkahankintoja. Kyseinen rahamäärä ei varsinaisesti sisälly menojen aikaistamismenettelyyn. Tilintarkastustuomioistuin on säästänyt lähinnä palkoissa. Odotettua pienempien palkankorotusten lisäksi säästöt aiheutuvat suoraan vaikeuksista saada Luxemburgissa vapaina oleviin toimiin tilintarkastustuomioistuimen toiminta-alaan erikoistuneita henkilöitä. Tilintarkastustuomioistuin ehdottaa tämän korjaavan ja täydentävän talousarvion käyttämistä pääluokan V sisäiseen mukautukseen. Tilintarkastustuomioistuimen on seuraavaan laajentumiseen valmistautumista varten rahoitettava lisäselvityksiä ja -rakennustöitä, jotta parhaillaan rakenteilla olevaan konferenssisaliin voidaan rakentaa 22 tulkkauskoppia. Tulkkauskoppien rakentamisella saliin sen ollessa vielä rakennusvaiheessa saadaan aikaan huomattavia säästöjä. Tilintarkastustuomioistuin aikoo antaa konferenssisalin kaikkien Luxemburgissa sijaitsevien yhteisön toimielinten ja muiden elinten käyttöön. Tilintarkastustuomioistuin on omalta osaltaan jo toteuttanut menojen aikaistamismenettelyn budjettivallan käyttäjän lokakuussa 2002 hyväksymällä määrärahasiirrolla nro 36/2002, jonka määrä oli 1,65 miljoonaa euroa. Määrärahasiirto tehtiin tilintarkastustuomioistuimen ja budjettivallan käyttäjän budjettimenettelyssä 2003 tekemän sopimuksen mukaisesti. Sopimuksen tarkoituksena on lykätä Luxemburgissa sijaitsevan päärakennuksen toisen laajennusosan rakentamista ja rahoitusta sekä käyttää osa ensimmäisestä rahoituserästä (kirjattu vuoden 2002 talousarvioon) alun perin vuodelle 2003 suunniteltujen menojen maksamiseen suunniteltua aiemmin. Euroopan talous- ja sosiaalikomitea on säästänyt palkoissa, koska palkkoja mukautettiin odotettua vähemmän. Lisäksi komitea on saanut säästöä odotettua alhaisemmista tulkkauskustannuksista. Euroopan oikeusasiamies on säästänyt vuonna 2002 toimistokaluste- ja ajoneuvokustannuksissa. Sen ei lisäksi ole tarvinnut käyttää määrärahoja, jotka on osoitettu tutkimuksia varten vuonna 2002. Myös osa kokousmäärärahoista on jäänyt käyttämättä, kun oikeusasiamiehen ja Euroopan alueellisten oikeusasiamiesten välinen kokous lykättiin vuoteen 2003. Euroopan tietosuojavaltuutetun toimen perustamisen viivästymisen vuoksi talousarvion pääluokan VIII B määrärahat voidaan käyttää kokonaisuudessaan menojen aikaistamismenettelyssä. 7. Yhteenveto menettelystä Jäljempänä esitetyssä taulukossa esitetään toimielinkohtaisesti tässä KTT:ssa tehdyt määrärahojen vähennykset ja lisäykset. Taulukkoa voidaan hyödyntää myös vuoden 2003 budjettimenettelyssä vähennettäessä mukautuksia vuoden 2003 talousarvioesityksestä. Suurinta osaa mukautuksista esitettiin jo parlamentin ensimmäisessä käsittelyssä. Toisessa käsittelyssä on vielä tehtävä mukautukset Euroopan yhteisöjen virallisen lehden julkaisemista koskevassa budjettikohdassa (neuvosto ja komissio), vuokria koskevassa budjettikohdassa (A-200) ja mahdollisesti myös komission irtainta omaisuutta koskevassa budjettikohdassa. >TAULUKON PAIKKA> Jäljempänä esitetyissä taulukoissa esitetään yksityiskohtaiset tiedot toimielinkohtaisesti. >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>